钦定古今图书集成/明伦汇编/闺媛典/第371卷 > 《孔丛子》 > 《𢭏衣篇》刘庭芝
## 钦定古今图书集成/明伦汇编/闺媛典/第371卷 > 《孔丛子》 > 《𢭏衣篇》刘庭芝

秋天瑟瑟夜漫漫，夜白风清玉露漙。燕山游子衣裳
薄，秦地佳人闺阁寒。欲向楼中萦《楚练》，还来机上裂
《齐纨》。揽红袖兮愁徙倚，盼青砧兮怅盘桓。盘桓徙倚
夜已久，萤火双飞入帘牖。西北风来吹细腰，东南月
上浮纤手。此时秋月可怜明，此时秋风别有情。君看
月下参差影，为听莎间断续声。绛河转兮青云晓，飞
鸟鸣兮行人少。攒眉缉缕思纷纷，对影穿针魂悄悄。
闻道还家未有期，谁怜登陇不胜悲。梦见形容亦旧
日，为许裁缝改昔时。缄书远寄《交河曲》，须及明年春
草绿。莫言衣上有斑斑，只为思君泪相续。

燕，御得云中尺素书。玉手开缄长叹息，狂夫犹戍交
河北。万里交河水北流，愿为双燕汎中州。君边云拥
青丝骑，妾处苔生红粉楼。楼上春风日将歇，谁能揽
镜春愁发。晓吹筼管随落花，夜𢭏戎衣向明月。明月
高高刻漏长，珍珠兰箔掩兰堂。横垂宝幄同心结，半”
拂琼筵苏合香。琼筵宝幄连枝锦，灯烛荧荧照孤寝。
有便凭将金剪刀，为君留下相思枕。摘尽庭兰不见
君，红巾拭泪生氤氲。明年若更征边塞，愿作《阳台》一
段云。